El Burjassot CF jugarà la temporada que ve en regional preferent
2025-07-24

Quatre jornades abans del final de la lliga, el Burjassot CF no solament ha celebrat el triomf, sinó que, a més, després d’estar imbatut aquesta temporada, ha aconseguit l’ascens a Regional Preferent.

El camp de Los Silos ha sigut tota una festa aquest cap de setmana després de la victòria de l’equip degà de la Comunitat Valenciana enfront del Meliana que li ha valgut per a assegurar-se l’ascens de categoria en la lliga 2016/17.

Sense perdre cap partit i amb tan sols dos empats en els 26 partits jugats, el Burjassot CF, entrenat per Rafa Puchol, ha desenvolupat una gran temporada que li ha servit per a arribar a la màxima categoria del futbol regional.